
DISSERTATIO  MEDICA 

INAUGURAL1S, 

Obtemperans  legibus  hac  alma  Academia  in¬ 
stitutis,  quemque  Gradum  Doctoratus  ambien¬ 
tem.  Tentamen  Inaugurale  de  re  aliqua  ad  Medi¬ 
cinam  pertinente,  proferre  jubentibus,  Scarlatinam 
pro  argumento  selegi  paginarum  sequentium, 
non  spe  inductus  aliquid  novi  de  morbo  de  quo 
Withering  aliique  scriptores  medici  tam  fuse  lo¬ 
cuti  sunt,  proferendi,  sed  quia  hic  sit  morbus  qui 
attentionem  medici  sibi  imprimis  vindicat,  nam, 

DoctoreClarke*  testante,  contagium  hujus  febris, 
cum  virulentum  sit,  quam  illud  febris  propriae, 
quia  facilius  propagari  potest,  magis  est  metu¬ 
endum.  Sed  priusquam  ad  historiam  ejus  sig¬ 
norum,  et  rationem  medendi  progrediar,  pauca 
de  origine  et  indole  ejus  dicam. 

Ludovicus  Mercatus,  Medicus  Philipporum  I. 
et  II.  regum  Hispaniae,  primus  fuit  qui,  anno 
mdcxiv,  Scarlatinam  utpote  morbum  proprium 
descripsit,  quia  tunc  per  provincias  multas  illius 
regionis  grassabatur,  inde  in  Melitam,  Siciliam, 
aliasque  insulas  in  mari  Mediterraneo  sitas,  tran¬ 
siit;  et  postea  in  Neapolin,  ubi  modo  pestis  in 
illa  urbe  saeviit.  Sub  hoc  tempore  in  partibus 
diversis  Italiae  erupit;  et  postea  in  aliis  regioni¬ 
bus  continentis  Europae  deinceps  exorta  est,  ut 
ex  ejus  descriptione  a  Senerto  f  Medico  Electo¬ 
ris  Saxonis  tradita,  patet. 

In  Britanniam  anno  circiter  mdclxxxix  intro¬ 
ducta  fuisse  videtur ;  et  tanta  saevitia  per  aesta- 

- — - - - — - - - - 

*  P.  28,  Dr  Clarke. 

f  Senertus  de  Febribus,  Lib.  iv.  cap.  5. 

tem  hujus  anni  Londini  serpsit,  ut  a  Mortona, 
qui  historiam  ejus  nobis  tradidit,  pro  genere  pes¬ 
tis  habita  fuit.  Hunc  tamen  morbum  eundem 
ac  Rubeolam,  forma  eruptionis  tantum  diversa, 
existimavit.  Sed  inter  Medicos  Anglicos,  qui 
de  Scarlatina  scripserunt,  Fothergili  illustris, 
qui  eam  ut  Londini  annis  mdccxxxix  et 
MDCcxLvm  saevientem  clare  descripsit,  sub  no¬ 
men  Cynanche  ulcerosa,  primum  locum  occupat. 
Circiter  idem  tempus  Doctor  Cotton  observa¬ 
tiones  quasdam  de  genere  Scarlatinae,  tunc  in 
Sancta  cibans  grassantis,  in  medium  protulit,  et 
quamvis  indole  mitiore  praedita,  idem  morbus 
evidenter  fuit  epidemicus,  et  ex  eodem  contagio 
ac  ille  a  Dcctore  Fothergili  descriptus  ortum 
habens.  Hoc,  me  judice,  Scarlatinam  angino- 
sam  et  Cynanchem  ulcerosam  eundem  esse  mor¬ 
bum,  nullo  indicio  praeterea  existente,  satis  de¬ 
monstrat,  ut  ab  illis  de  natura  ejus  mox  dicen¬ 
dis  patebit;  paucis  annis  postea  a  Wallo  et 
Huxamo,  ut  prope  JVorcesitr  et  Plymouth  gras¬ 
sata  est,  et  diversis  temporibus  exinde  a  pluri¬ 
mis  scriptoribus  medicis,  sed  a  nullis  accuratius, 

quam  Withering,  Sims,  etWillan,  descripta  fuit. 
Inter  medicos  continentales,  qui  de  hoc  morbo 
disseruerunt,  Navier*  et  Plencizf  eum  optime 
illustraverunt,  nunc  num  Scarlatina  sit  prorsus 
novus  morbus,  primum  inter  Hispanos  et  Italos 
visus,  ut  eorum  medicis  perhibetur,  vel  num 
Medicis  Antiquioribus,  sub  indole  mitiore  cog¬ 
nitus  (ut  ille  a  Sydenhamo  descriptus,  cui  no¬ 
men  morbi,  illo  testante,  vix  debet  tribui)  et  ab 
illis  cum  aliis  morbis  conjunctus,  non  probe 
constat.  Celsum  tamen  ornatissimum  nihil  de 
eo  memoriae  tradidisse  satis  patet. 

N  i 

DE  NATURA  SCARLATINA. 

An  Scarlatina  et  Cynanche  Maligna  pro  mor¬ 
bis  diversis,  ex  contagiis  specificis  separatis  orien¬ 
tibus,  vel  si  pro  eodem  morbo  eandem  causam 
agnoscente,  sub  diversis  formis  et  variis  tempo¬ 
ribus  pro  re  nata  prodeunte,  inter  medicos  diu 


*  Dissertation  sur  plusieures  Maladiespopulaires,  Paris,  1749* 
■f  Tractat,  de  Scari. 

fuit  disputatum.  Inter  eos  priori  sententiae  fa¬ 
ventes,  Fothergill  et  Cullenus  celeberrimus,  qui 
de  medicina  tantum  meruit,  eminent.  Hic  me* 
dicus  praeclarus,  quamvis  Scarlatinam  sexies  vel 
septies,  spatio  annorum  triginta  vel  quadraginta 
epidemice  grassantem,  et  fere  semper  ulcera  ili 
faucibus  ostendentem  vidit,  hanc  ex  Cynanche 
prorsus  esse  diversam  putavit.  Sed  ex  tempore 
quo  floruit,  tam  multis  occasionibus  morbum  sub 
varietatibus  et  formis  ejus  observandi  oblatis, 
vix  aliquid  dubii  de  re  nunc  subesse  potest. 

Nam  in  eodem  epidemico,  et  etiam  illis  ejus¬ 
dem  familiae  qui  affecti  fuerant,  alium  Scarlatina 
simplice,  alium  anginosa  et  alterum  maligna 
laborasse  observatum  fuit ;  et  Heberden  vene¬ 
randus  post  morbum  accurate  descriptum,  his 
verbis  utitur.  “  Ex  iis  quae  de  febre  rubra  et 
angina  memorata  sunt,  longe  vero  simillimum 
videtur  unum  eundemque  morbum  hoc  vel  illo 
nomine  appellatum  fuisse,  prout  indicia  alteru¬ 
tra  gravius  incubuerint,  de  quo  etiam  id  nos 
facit  certiores,  quod  ambo  una  semper  fiunt 
vulgares,  atque  haec  procul  dubio  vincet  senten- 

tia,  modo  illud  concedatur,  cujus  ni  fallor  ipse 
testis  fui,  nimirum  inter  p  lu  res  pueros  et  pu¬ 
ellas  qui,  ut  saepe  fit,  in  unis  aedibus  simul  cor¬ 
repti  sint,  hos  febrem  rubram,  illos  vero  anginam, 
fuisse  expertos.”  Et  hoc  nobis  attentionem  ad¬ 
hibituris  non  difficile  erit  intellectu,  nam  in  hoc, 
ac  in  aliis  morbis  contagiosis,  discrimen  in  con- 
stitutione,  fetate,  sexu,  tempestate  anni,  et  plus 
minusve  viri  morbi  ipsius,  naturam  ejus,  modum 
accessionis  multum  temperat ;  eodem  modo, 
ac  eaedem  res  variolam  vel  discretam  vel  con¬ 
fluentem  gignerent. 

Scarlatina,  morbo  maxime  contagioso  exis- 
tente,  neutri  sexui,  nulli  aetati  parcit,  sed  vis 
ejus  omnes  non  pariter  afficit,  nam  debiles  prae 
robustis,  foeminte  prae  viris,  et  infantes  potissi¬ 
mum  ea  procliviores  sunt  lentari.  De  modo  quo 
recurrit,  opiniones  diversae  in  medium  prolatae 
fuerunt.  Quibusdam  auctoribus  hoc,  ut  alia 
exanthemata,  semel  tantum  in  decursu  vitae 
accedere,  persuasum  est,  et  hoc  factum  fuisse 
videtur  aegrorum  duobus  millibus,  de  quibus 
Doctor  Willan  dicit.  Sed  exempla  quibus 

idem  homo  bis  affectus  fuit,  subinde  occurrunt, 
et  Heberden  sic  loquitur  :  “  Novi  quos  hic  mor¬ 
bus  bis  tentaverit.”  Sed  adjungit,  “  quod  tamen 
perpaucis  accidit.” 

Sub  finem  autumni  vel  initium  hiemis  saepis¬ 
sime  invadit,  sed  nulla  tempestas  anni  ab  ea 
immunis  est,  mutatio  subita  ex  coelo  calido  ad 
frigidum  et  humidum,  tempestas  pluviosa,  in- 
temperentia,  victus  tenuis  et  parcus,  fatigatio, 
et  quodcunque  corpus  debilitat,  proclivitatem 
ad  hunc  morbum  gignendum  videntur.  De  tem¬ 
pore  accurato  ex  infectione  admissa  ad  evolu¬ 
tionem  hujus  morbi,  non  certe  constat,  quia 
causae  praedisponentes  supra  dictas,  simul  cum 
conditione  viri  plus  minusve  concentrata,  ad 
tempus  varium  recidendum  satis  pollebunt.  He- 
berdeno  infectionem  die  quinto  post  contagium 
prodire  visum  fuit,  in  hac  re  morbum,  de  quo 
agitur,  similem  variolae  existimavit. 

Ob  hanc  causam,  signa  alicujus  se  male  haben¬ 
tis  non  statim  post  infectionem  visa  sunt;  illi 
in  quibus  latet  hanc  amicis  et  cognitis  imper- 

tiunt,  unde  inter  plurimos,  praecipue  pueros, 
brevi  propagatur. 

Hactenus  de  indole  Scarlatinae  et  modo  quo 
saepe  communicatur,  nunc  ad  historiam  ejus 
symptomatum  progredimur,  quae  sub  tribus  di¬ 
versis  formis  apparent,  quamvis  duae  priores 
adeo  miscentur,  et  in  se  mutuo  transeunt,  ut  non 
facile  discerni  possint. 

DE  SCARLATINA  SIMPLICE. 

Haec  est  illa  forma  Scarlatinae  a  Sydenhamo 
tam  praeclare  descripta,  quam  nihilominus  tem¬ 
poribus  recentioribus  signa  graviora  comitan¬ 
tur.  Cum  signis  solitis  pyrexiae  incipit,  nimirum 
languore,  lassitudine,  debilitate,  nausea,  dolori¬ 
bus  lumborum  et  extremorum,  rigoribus  quibus 
ingens  calor  et  sitis  accedunt. 

Die  secundo,  eruptio  modo  parvarum  macula¬ 
rum  in  facie  et  cervice,  quae  haud  multo  post 
per  totum  corpus  sparguntur,  prodire  incipit, 
et  hae  maculae  minimae  adeo  sunt  confertae,  ut 
cutis  astacem  concoctum  refert.  Facies  tumida 

et  turgida  videtur,  oculi  sunt  rubri,  et  si  nares, 
labra  interiora,  genas  et  palatum  inspiciamus, 
haec  ruboris  generalis  esse  participes  inveniemus. 
Tertium  diem  versus,  efflorescentia  perfecta  est, 
rubor  circa  lumbos,  nates  et  articulos  digitorum, 
quam  in  ullis  aliis  locis  profundior  est,  idque 
noctem  versus  prae  aliis  temporibus  accidit. 

Eruptione  perfecta  et  plena,  aliquid  ruboris 
faucium,  rigor  cervicis,  et  leves  tumores  glandu¬ 
larum  parotidaearum  et  submaxillarium,  ple¬ 
rumque  adsunt,  qui  deglutitionem  impediunt; 
die  quinto  vel  sexto  rubor  paulatim  abit,  et  sep¬ 
timo  ex  toto  evanuit.  Inter  stadium  eruptionis, 
pulsus  est  debilis  et  celer,  ictus  centum  et  qua¬ 
draginta  horae  sexagesima  parte  edens,  urina  est 
limpida  et  colore  stramenti,  cum  anxietate  fe¬ 
brili,  et  saepe  delirio  miti,  quse  simul  cum  ef¬ 
florescentia  abeunt. 

DE  SCARLATINA  ANGINOSA. 

Haec  forma  Scarlatinae  similis  posteriori,  cum 
signis  solitis  pyrexiae,  adoritur,  sed  haec  quam 
in  Scarlatina  simplice  sunt  graviora,  plurimum 

languoris  et  debilitatis,  cui  accedit  calor  mor¬ 
bidus  capitis  et  trunci,  dum  crura  et  brachia 
rigescunt,  gravis  sensus  rigiditatis  est  circa 
musculos  cervicis  et  maxillae  inferioris,  qui  non- 
nunquam  tantum  doloris  efficit,  ut  multum  mo¬ 
lestiae,  capite  retracto,  inducit,  Circa  diem  fe¬ 
bris  secundum  vel  tertium,  cum  eruptio  prodit, 
et  saepe  ab  initio,  est  sensus  angustiae  in  gutture, 
vox  rauca  fit,  respiratio  brevis,  sensum  ardoris 
labiis  praebens,  et  suspiriis  cum  difficultate  de¬ 
vorandi  saepe  interrupta.  Per  dies  duas  vel  tres 
post  eruptionem  visam,  plurimum  nauseae  adest, 
vomitus  bilis,  doloris  capitis  et  delirii  vesperem 
versus.  Ore  inspecto,  lingua  rubra  esse  detegi¬ 
tur,  papillae  ejus  elongantur,  saepe  pellicula  ob¬ 
ducuntur;  et  faucibus  perscrutatis,  tonsillae  mag¬ 
nopere  auctae  videntur,  cum  rubore  florido  per 
superficiem  earum,  velum  pendulum  palati,  uvu¬ 
lam,  et  partem  posteriorem  faucium  sparso  ; 
pulsus  debilis  est,  aliquando  subsiliens,  semper 
velox,  imprimis  cum  tumor  partium  superiorum 
in  ulcerationem  superficialem  desinit.  Haec  erup¬ 
tio  ex  illa  simplicis  diversa  est,  quia  morbo  pro- 

vecti  re  plerumque  exit,  non  per  totam  superfi¬ 
ciem  corporis  pervadit,  sed  in  forma  parvarum 
macularum  circa  pectus  et  brachia  prodit ;  diutius 
perstat,  cutis  insigniter  aret,  et  sitis  magna  adest, 
simul  cum  doloribus  pungentibus  in  partibus 
ejus  diversis,  quasi  aeger  acu  pungeretur,  comi¬ 
tantibus. 

Nonnunquam  fit,  quod  illi,  quos  eruptio  affi¬ 
cit,  sine  gutture  vel  faucibus  aliquo  modo  affec¬ 
tis,  et  qui  totum  morbum  tolerasse  videntur, 
paucis  diebus  postea  afficiuntur  febre  redeunte 
sine  eruptione,  sed  cum  plurimo  cynanches,  tu¬ 
moris  tonsillarum,  veli  penduli,  et  glandularum 
parotidaearum,  quasi  nulla  ex  symptomatis  priori¬ 
bus  unquam  accesserant.  Circiter  hebdomadam, 
vel  dies  decem,  postquam  eruptio  evanuit,  (gravi 
languore  et  debilitate  per  febrem  praegressis), 
tumores  anasarcam  referentes  crura  occupent,  et 
aliquamdiu  perstent. 

DE  SCARLATINA  MALIGNA. 

Nunc  ad  formam  ultimam  et  longe  periculo¬ 
sissimam,  quam  hic  morbus  induit,  malignam 

nempe,  transeundum  Modo  Scarlatina  An*? 
ginosse  cum  signis  solitis  febrilibus  invadit,  sed 
in  hac  febris  ab  initio  est  typhoidea ;  insignis 
lassitudo  et  debilitas  adsunt,  quae  minimo  conatu 
syncopen  spepe  inducunt,  et  ne  aeger  in  lecto  as¬ 
surgeret,  prohibent.  Pulsus  est  parvus,  debilis, 
et  nonnunquam  abnormis.  In  aliis  formis  Scarla- 
tinas,  oculi  et  palpebrae  sunt  colore  rubro  florido ; 
sed  in  hac  lividae  et  hebetes  sunt.  Genae  sunt 
purpureae ;  lingua  livida,  et  tactu  lenissimo  ad¬ 
motu,  excoriata  fit;  haec  pariter  ac  dentes  et 
labra,  crusta  nigra  obducitur;  spiritus  faetidissi- 
mus  est ;  et  materia  acris  ex  naribus  effunditur 
quae  effusa  oris  angulos  partesque  vicinas  erodit ; 
fauces  interiores  sunt  colore  purpureo,  cum  lacu¬ 
nis  fuscis  vel  subnigris;  respiratio  clangosa  et 
laboriosa  evadit,  cum  plenitudine  et  Uviditate 
Cervicis,  et  capitis  retractione,  quae  deglutitionem 
dolentissimam  efficit.  Faucibus  nunc  inspectis, 
tonsillae,  velum  pendulum  palati,  et  uvula  lacu- 
nis  vel  crustis  nigris  et  basi  livida  obducta,  vi¬ 
dentur.  In  parte  interiore  labrorum  vesiculae 
formantur,  quae  materiam  acrem  effundunt,  et  h\ 

ventriculum  infantum  delapsa,  diarrhoeam  cum 
emissione  humoris  tenuis  acrisque  ex  ano,  hanc 
et  partes  vicinas  excoriantis,  infert.  Lacunae 
in  faucibus  progredientes  colorem  nigriorem  in¬ 
duunt,  interstitiis  purpureis  factis,  novae  lacunae 
formantur,  quibus  elabentibus,  ulcera  profunda 
deteguntur.  Eruptio  in  corpore  plerumque  levis 
evadit,  in  plurimis  exemplis  est  nigra  et  purpu¬ 
rea,  saepe  modo  maxime  irregulari  prodiens  et 
evanescens.  Labia  pudendi  puellarum,  et  prae¬ 
putium  puerorum,  eundem  colorem  ac  partes  in 
teriores  labrorum  et  genarum  plerumque  exili- 
bent.  Morbo  progrediente,  surditas,  delirium 
vel  coma,  cum  magna  petulentia  et  vi  alter¬ 
nans  adest.  Haec  forma  morbi  post  paucas 
horas  nonnunquam  lethalis  fit ;  cum  aliis  varie¬ 
tatibus  Scarlatinae  saepius  tamen  miscetur* 

PROGNOSIS. 

Nihil  medici  magis  potest  referre,  quam  ut 
prognosin  accuratam,  vel  conjecturam  satis  pro¬ 
babilem,  de  fine  alicujus  morbi  instituere  sciat ; 
sed  ad  hanc  formandam,  attentione  sedula  symp- 

tornatis  tribuenda  opus  est.  Quod  ad  morbum, 
de  quo  agitur,  pertinet,  multum  ex  forma,  qua 
prodit,  ab  aetate  et  constitutione  aegri,  et  indole 
generali  epidemici,  pendebit.  Si  febris  sit  levis, 
inter  eruptionem  exeuntem  prorsus  cessat,  vel 
remissionem  insignem  subit ;  si  eruptio  ipsa, 
aequaliter  rubra  est,  faucibus  parum  vel  nihil 
affectis;-  si  denique,  post  desquamationem  fac® 
tam,  sudor  lenis  per  totum  corpus  erumpi tf 
exitum  felicem  praesagire  licet. 

Sin  autem,  febris  ab  initio  vehemens  est,  et 
generis  typhoidei,  cum  paroxysmo  vespertino 
inultum  aucto,  et  pulsu  irregulari ;  si  fauces 
multum  dolent,  crustisque  atris  aut  fuscis  ob¬ 
scurantur,  cum  spiritu  foetido,  comate  perpetuo, 
delirio  maturo,  et  respiratione  laboriosa,  ingens 
periculum  expectandum  est.  Nam  illa  sympto¬ 
mata,  simul  cum  hebetudine  oculorum,  pete- 
chiis,  vicibus  et  diarrhoea,  signa  sunt  manifesta 
mortis  instantis. 

DIAGNOSIS. 

Quae  dicta  sunt  supra  circa  judicium  forman- 


DE  SCARLATINA. 


15 


dum  de  ullo  morbo,  ad  signa  ejus  diagnostica 
imprimis  pertinent ;  nam  ex  attentione  ad  haec 
adhibita,  morboque  ab  omnibus  aliis  probe  dis¬ 
creto,  ratio  medendi  praecipue  nititur.  Morbus, 
quem  Scarlatina  maxime  refert,  est  Rubeola ; 
de  discrimine  inter  eas,  pauca  dicemus. 

In  illis  Scarlatina  laborantibus,  Efflorescentia 
circiter  diem  secundum ;  sed  in  Rubeola  non 
donec  quartum,  vel  aliquanto  serius,  prodire  in¬ 
cipit.  In  priore  rubor  cutis  est  plenior  et  magis 
generalis.  In  posteriore,  autem,  magis  est  dis¬ 
cretus,  in  maculis  parvis,  potius  elevatis,  adeo  ut 
sensum  asperitatis  digito  per  eum  transeunti 
praebeat,  et  colore  est  purpureo.  In  Rubeola  tus¬ 
sis  rauca  et  pertinax  est,  quas  pituitam  acrem 
expellit.;  oculi  sunt  aquosi  et  lucem  refugiunt, 
cum  sternutatione.  In  Scarlatina  quoque  est 
tussis,  sed  brevis  et  irritatos  est  sine  expectora- 
tione ;  oculi  quoque  rubri  sunt,  sed  lucem  non 
refugiunt,  et  quamvis  aquosi  non  lachrymas 
effundunt.  Prasterea,  rigiditas  musculorum  cer¬ 
vicis,  et  aspectus  faucium,  morbum  per  decursum 
suum  facile  dignoscent.  Nonnunquam  fortasse 

Scarlatina  Cum  cynanche  tonsillari  confundi  pt> 
test ;  sed  si  ad  signa  cujusque  accurate  attenda- 
mus,  Diagnosis  non  erit  difficilis,  nam  in  hac 
tonsillae  cum  tumore  imprimis  afficiuntur ;  fe~ 
bris  quam  in  Scarlatina  gravior  est,  cum  diffi¬ 
cultate  devorandi  et  etiam  loquendi ;  rubor  cu¬ 
tis  abest ;  et  morbus  non  est  contagiosus. 

RATIO  MEDENDI. 

Ad  curationem  formae  simplicis  Scarlatinae  vix 
aliquid  opus  est,  quam  aegrum  modice  calidum, 
circa  gradum  Fahrenheitianum  sexagesimum, 
servare,  et  omnes  sordes  tollere.  Potus  frigidi 
aciduli,  et  diaeta  levis  facilisque  concoctu,  aegro 
praescribenda  sunt ;  et  efficiendum  est,  ut  alvus 
rite  descendat.  Quod  ad  alias  varietates  perti¬ 
net,  non  de  his  singulis  disseram,  tantum  de 
modo  generali  medendi  exercendo,  et  qui  pro 
re  nata  variandus  est,  pauca  dicam. 

/ 

DETRACTIO  SANGUINIS. 

Hanc  pro  remedio  praeclaro  medici  conti- 
nentales  olim  extulerunt,  sed  ob  magnam  de- 

pressionem,  et  debilitatem,  quae  eam  statim  se¬ 
quuntur,  nunc  raro  in  usum  venit,  et  aliis  re¬ 
mediis  magis  efficacibus  cessit.  Nonnunquam 
cum  oculi  ruberrimi,  et  delirium,  eam  neces¬ 
sariam  reddere  visa  sunt,  hirudines  admotae 
fuerunt,  sed  absque  ullo  commodo. 

QUiE  VOMITUM  MOVENT. 

Emetica  procul  dubio  remedia  sunt  efficacis- 
sima  quae  praecipi  possunt,  et  quae  omnibus 
formis  hujus  morbi,  sed  praesertim  ad  initium, 
respondent.  Hoc  tempore  sumpta,  morbo  saepe 
ex  toto  occurrunt,  vel  hunc  saltem  progredien¬ 
tem  temperant,  et  minus  molestum  efficiunt. 

Materiam  acrem  in  faucibus  coacervatam  eji- 

/ , 

ciunt ;  et  sic,  quo  minus  in  ventriculum  descende¬ 
ret,  obstant,  et  inducias  anxietati  et  delirio  sem- 
per  conciliant.  Emeticum  vel  ex  tartrate  anti- 
monii  et  potassae,  vel  ipecacuanha  pro  habitu 
aegri  constare  debet. 


AFFUSIO  FRIGIDA. 

Haec  est  remedium  summi  momenti,  et  quod 

c 


r 


> 

nuper  defunctus  medicus  praeclarus,  et  artis  suae 
decus,  Dr  Currie  primus  admovit.  Aliquo  tem¬ 
pore  morbi  usurpari  potest,  sed  ad  initium  maxi¬ 
me  prodest.  Quando  cutis  sicca  et  arida  est, 
horrore  desinente,  aeger  in  dolium  immittendus 
est,  et  aqua  frigida  per  totum  corpus  effunden¬ 
da  ;  et  quoties  calor  morbidus  praeter  naturam 
surgit,  toties  affusio  repetatur;  effectus  ejus  sunt 
insignes,  ingentem  calorem  minuit,  pulsus  mi¬ 
nus  frequentes  efficit,  et  somnum  reficientem 
inducit.  Hora  vespertina  optime  ministratur, 
tempore  quo  febris  exardere  solet,  et  aeger  dor¬ 
miturus  est. 

Si  signa  debilitatis  adsint,  corpus  aqua  egeli» 
da  et  aceto  lavare  magis  convenit. 

QUAE  ALVUM  PURGANT. 

Num  purgantia  in  hoc  morbo  usurpari  de¬ 
bent,  necne,  ob  debilitatem  insignem  ab  his 

/ 

aeque  ac  missione  sanguinis  dehortantem,  inter 
medicos  non  constat ;  sed  quamvis  cathartica 
fortia  per  omnem  morbi  decursum  inepta  sint, 
tamen  laxantia  mitia  utilissima  sunt.  Initio 

alvum  bene  ducere  ope  submuriatis  hydrargyri 
opus  erit.  Postea,  ut  alvus  quotidie  descendat, 
oportet :  Nam  in  iis  casibus,  ubi  humor  in  ven¬ 
triculum  delapsus,  acrimonia  ejus  aucta,  diar¬ 
rhoeam  movet,  hunc  humorem  e  corpore  laxanti¬ 
bus  expellere  necesse  erit. 

GARG4RISMATA. 

r 

Haec  materiam  acrem  ex  faucibus,  quas  in 
ventriculum  descenderet,  eluendo,  et  virus  qui* 
cum  saliva  inficitur  auferendo,  magnopere  pro¬ 
sunt.  Hoc  consilio  infusum  Rosa •  Gallica  cum 
acido  sulphurico  diluto,  vel  aqua  communis  cum 
acido  muriatio  acidulata,  exhibeantur  ;  cum  gar- 
garismata  modo  soiito  non  sumi  possunt,  syringe 
injiciantur,  ubi  humor  est  acerrimus,  capsicum 
annuum  in  aceto  diluto,  cum  pauxillo  salis, 
fructu  experiatur. 

ROBORANTIA  ET  STIMULANTIA. 

Febre  jam  inclinata,  debilitatem  praevertere  et 

vires  sustentare,  nunc  opus  erit;  ad  corpus  ro¬ 
borandum,  cortici  cinchona  ojftcinalis  omnia  jure 

cedant;  dummodo  ventriculus  non  fastidiat, 
diaeta  nutriens  et  generis  concoctu  facilis  con¬ 
cedenda  est;  medicamentorum  stimulantium  vi¬ 
num  longe  optimum  est;  vinum  et  opium  eodem 
tempore  plerumque  utilia  et  necessaria  sunt, 
Ammonia,  acida  mineralia  et  infusum  capsici 
eodem  spectant,  et  nonnunquam  auxilia  utilis¬ 
sima  esse  videntur. 

Ad  prophylaxin  solitam,  ne  contagium  pro¬ 
pagetur,  confugiendum  est.  infectos  ab  omni¬ 
bus  aliis  semovendo,  omnes  materias  faeculen¬ 
tas  statim  tollendo,  et  perflatum  idoneam  et 
munditiam  servando.  Ad  delendum,  vel  con¬ 
tagium  neutrum  reddendum,  acida  potentissima 
sunt,  nempe  muriaticum ,  oxy muriaticum,  nitrosum . 
Ex  iis  acidum  oxy  muriaticum  potentissimum 
est;  sed  non  respirari  potest.  Igitur  vapores 
acidi  nitrosi  ad  contagionem  delendam  summo 
cum  commodo  usurpantur. 


PINIS. 


